সঞ্জয় দত্তকে ঠিক বন্ধু ভাবেন না পরিচালক রাজকুমার হিরানি। সঞ্জয়ের বায়োপিক করছেন তিনি কিন্তু সেখানে থাকছেন না নায়ক। রাজকুমার বলেছেন, ‘‘সঞ্জয়ের সঙ্গে তিনটি ছবিতে কাজ করেছি। আমি এটা বলছি না যে উনি আমার বন্ধু। তবে আমি শ্রদ্ধা করি সঞ্জয়কে। মনে হয় উনিও শ্রদ্ধা করেন আমাকে।’’ বৈচিত্রপূর্ণ ঘটনায় ভরা সঞ্জয়ের জীবন। অত্যধিক মাদকাসক্তি, মুম্বই বোমা বিস্ফোরণে নাম জড়ানোর মতো অভিজ্ঞতা, সবই রয়েছে তাঁর জীবনের ঘটনায়। এই কারণেই হয়তো রাজকুমার সঞ্জয়ের জীবনকে বেছেছেন ছবির জন্য। ‘‘বায়োপিকের মাধ্যমে কখনওই কোনও মানুষের জীবনের সব ঘটনা বলা সম্ভব নয়। তাই এক্ষেত্রেও সঞ্জয়ের জীবনের জনপ্রিয় কয়েকটা পর্বকেই বেছে নেওয়া হয়েছে।’’ অন্যদিকে সঞ্জয় আবার ছবি প্রযোজনা করবেন বলে ভাবছেন। জেলে থাকাকালীন এক বন্দির জীবনকাহিনি শুনে তিনি আপ্লুত। তাঁর জীবনের কাহিনি নিয়ে ছবি করতে চান।